alexandrainst/scandi-wiki huggingface dataset:
Inger-Lise Skartlien

Inger-Lise Skartlien (født 17. februar 1967) er ordfører i Rygge kommune for Arbeiderpartiet.

Skartlien var avdelingstilitsvalgt i Postkom da hun etter kommunestyrevalget 2007 ble valgt til ordfører.

Skartlien ble i 2007 valgt gjennom en flertallskoalisjon med Arbeiderpartiet, Høyre og Senterpartiet på tross av at Fremskrittspartiet fikk flest stemmer. Etter valget i 2011 inngikk Skartlien en koalisjon med Senterpartiet, SV og Fremskrittspartiet. Skartlien ble på ny gjenvalgt som Rygges siste ordfører i 2015.

Referanser 

Ap-ordførere i Østfold
Ordførere i Rygge
Lars Erik Bjørnsen

Lars Erik Bjørnsen (født 20. juli 1982) er en norsk håndballspiller. Fra 2015 spilte han for ØIF Arendal etter en treårskontrakt med Drammen Håndballklubb. Han spiller også på det norske landslaget. 

Han startet sin handballkarriere for Bardu Idrettslag. Før han dro til  den danske klubben Team Tvis Holstebro i 2007 spilte han for eliteserieklubben Kragerø IF.
 
Per 6. januar 2013 hadde han spilt 103 landskamper for Norge og scoret 203 mål.

Referanser

Eksterne lenker 
 

Norske håndballspillere
Spillere i Håndball-EM 2008 for menn
Spillere i Håndball-VM 2009 for menn
Spillere i Håndball-EM 2010 for menn
Spillere i Håndball-VM 2011 for menn
Spillere i Håndball-EM 2012 for menn
Håndballspillere for Team Tvis Holstebro
Håndballspillere for Drammen HK
Personer fra Bardu kommune
Odd Isungset

Odd Isungset (født 8. august 1955) er en norsk journalist, utdannet ved Høgskulen i Volda i 1982. Han var ansatt i NRK fra 1982 til 1992, blant annet som leder for Dagsnytts gravegruppe. Han var NRKs medarbeider i København fra 1989 til 1990. Han har vært ansatt i TV 2 siden kanalen startet i 1992. I år 2000 fikk han SKUP-diplom for dokumentarer sendt i Dokument2, samt for boken Attentatet om drapsforsøket på William Nygaard i 1993. Han har vært redaksjonssjef i Dokument 2 fra 1994 - 1996, og fra 2003 - 2007.

Bakgrunn 
 
Isungset har produsert en rekke dokumentarer for TV 2. Blant annet dokumentaren om ulykken med ubåten Kursk i 2000. Dokumentaren er en av de mest sette norskproduserte TV-dokumentarer, med visninger i 32 land, bl. a. Russland, Polen, Frankrike, Tyskland og Spania.  Dokumentaren vant gullnymfen for beste TV-dokumentar under TV-festivalen i Monte Carlo i 2001, og ble nominert til Amandaprisen 2001 i klassen beste dokumentarfilm. Også oppfølger-dokumentaren Brevet fra dypet som Isungset laget sammen med Øystein Bogen, ble solgt til TV-stasjoner over hele verden, blant annet til HBO.

Sammen med Per Christian Magnus og Robert Reinlund vant Isungset i 2005 Gullruten for dokumentaren Truet til taushet, om Muhammedkarikaturene.

Isungset var medlem av Pressens Faglige Utvalg fra 1999 til 2010, og leder for utvalget fra 2004 til 2010. I 2008 laget han TV2-dokumentaren Blodsporene fra Dagaliveien, et journalistisk arbeid som første til at etterforskningen av drapsforsøket på William Nygaard ble gjenopptatt. Han fulgte opp dette arbeidet ved å skrive boken Hvem skjøt William Nygaard i 2010.  Isungset fikk Den store journalistprisen for sitt arbeid med boken.

Han tok sluttpakke i TV 2 i 2010 og arbeidet for Flimmer Film med dokumentarserien Krigens pris, om Norges ti år i Afghanistan. En av episodene vant prisen Best internasjonal Currency affairs documentary i konkurranse med bidrag fra alle andre medlemsland i Assosiation for International Broadcasting (AIB). Isungset har også hatt regi på flere dokumentarfilmer som er produsert hos Fenris Film, blant annet filmen Livs liv, om den Parkinsonsyke forfatteren Liv Køltzow (2016).

Odd Isungset har vært redaktør for NRK Brennpunkt siden 2012.

Bibliografi 
 Verkebyllen : om menneskeskjebner og agenter i kald krig (1995) (skrevet sammen med Morten Jentoft)

Utmerkelser 
 SKUP-prisen (2000)
 Den store journalistprisen (2011)
 Fritt Ords Honnør (2018)

Referanser

Eksterne lenker 

 «Odd Isungset», fra Tiden Norsk Forlag

TV 2-journalister
NRK-korrespondenter
Fødsler i 1955
Tore Johansen (politiker)

Tore Johansen (født 1. juli 1947) var ordfører i Aremark kommune for Kristelig Folkeparti fra 1995 til 2011.

Kristelig Folkeparti samarbeidet i flere år med Arbeiderpartiet om ordførervervet. I perioden 2007 til 2011 samarbeidet KrF. med Senterpartiet og Høyre.

Referanser

 
 

Ordførere i Aremark
KrF-ordførere i Østfold
Fødsler i 1947
Personer fra Aremark kommune
Cressi-Sub

Cressi-Sub er en italiensk produsent av dykkerutstyr.
De er det eldste dykkerfirmaet som fortsatt eksisterer. Offisielt ble det startet av brødrene Egidio og Nanni Cressi i 1946, men de begynte allerede i 1939 med manuell produksjon i liten skala.

Cressi-Sub er idag produsent og distributør av dykke- og svømmeutstyr i hele verden.

Eksterne lenker 
  Offisiell web side

Dykking
Italienske industriselskaper
Etableringer i 1946
Sjark

Sjark (gjennom russisk fra engelsk shark, «hai» ) er en type lett fiske- og transportbåt. Utsende er karakteristisk med steil og høy forstevn; som en arv fra Nordlandsbåten. Akterenden er imidlertid såkalt kryssehekk med roret under hekken. Sjarken har sin egen profil på hekken som skiller seg fra krysserhekken på skøyter sørfra. Sjarken er som regel mellom 25 til 35 fot, klinkbygget og kan være åpen eller ha dekk. Tradisjonelt var styrhuset akter og lugar forut med arbeidsdekk midtskips og akter rundt styrhuset. Motoren lå da akter under styrhuset med lasterom midtskip foran motoren. Forut var dekket hevet til toppen av rekka så det ble bedre plass i lugaren. Disse hadde både storseil, fokk og mesan, men etterhvert ble stormasten bare for lastebommen mens mesanen ble beholdt som støtteseil og for å holde baugen mer opp mot vinden når man fisket.

På nyere typer er styrhuset sammenbygd med dekket og lugaren forut noe som gir et større arbeidsdekk. Motor ligger da ofte framme under styrhuset med lasterom attom motor. De nye sjarkene har ofte mesan som støtteseil. Plassen mellom styrhuset og akterenden brukes til arbeid med fiskeredskap. Noen har et lite hus akter på en side, bl.a. for å komme ned til motoren hvis den er akter.
Under fiske brukes sjarken i lokale kystfarvann, med plass til en enkelt fisker. Denne typen kystfiske er vanlig langs hele kysten, men det er flest kystfiskere med sjark i Nord-Norge.

Navnet sjark brukes også på helt moderne fiskebåter med annen form, som regel med speil akter og kan være hurtiggående, kalt snøggsjark (speedsjark).

Referanser 

Norske båttyper
Artikler i sjøfart-prosjektet
Knut Hvithammer

Knut Henrik Hvithammer (født 14. august 1967) er en norsk politiker tidligere ordfører i Sør-Odal for Arbeiderpartiet.

Hvithammer tok over etter partifellen Henning Myrvang som i 2007 var den som hadde sittet lengst med sine 32 år som ordfører.

Arbeiderpartiet hadde i Hvithammers ordførerperiode rent flertall i kommunen med 15 av 29 representanter i kommunestyret.

I 2019 ble Knut igjen valgt som ordfører i Sør-Odal, han hadde allerede sittet fra 2015.

Eksterne lenker 
 Sør-Odal kommune
 Sør-Odal Arbeiderparti

Ordførere i Sør-Odal
Fødsler i 1967
Ap-ordførere i Innlandet
Sundts premie

Sundts premie er en norsk arkitekturpris. Den utdeles av Oslo arkitektforening til «en i arkitektonisk henseende fremragende privatbygning oppført på Oslo bys grunn». Prisen ble oppretta av grosserer Harald Sundt og ble utdelt første gang i 1908. Sundts premie deles ut annethvert år.

Prisvinnere

Referanser

Eksterne lenker 
 
 Sundts premie - Norske arkitekters landsforbund
 Prisvinnere 1908-2004
 Prisen for 2003/2004 (Lund Hagem - Marienlyst park)  

 
Arkitekturpriser
Arkitektur i Norge
Norske priser
Utmerkelser etablert i 1908
Kultur i Oslo
Sundts premie
1908 i Norge
Lister over byggverk i Norge
Arkitektur i 1908
Norske kulturlister
Fergesambandet Kristiansund–Straumen–Kyrhaug–Forsnes

Kristiansund—Straumen—Kyrhaug—Forsnes var et fergesamband mellom Kristiansund, Straumen og Kyrhaug (Edøya) i Smøla i Møre og Romsdal fylke og Forsnes i Hitra i Trøndelag fylke.

Fergesambandet ble etablert i 1961 og var Hitras første fergesamband. Sambandet ble opprinnelig etablert i 1957 og forlenget til Forsnes 2. november 1961.

Fergeleiet Straumen ble erstattet av Kyrhaug (Edøya) etter åpningen av brusambandet Kulisvabrua, Hestøysundet bru og Dampleibrua i 1989 som knyttet Edøya til fast-Smøla. Samtidig ble fergesambandet også endret og gikk ikke lenger direkte til Kristiansund. Det nye fergesambandet i 1989 ble Aukan—Edøya—Forsnes, senere Sandvika—Edøya—Forsnes da fergeleiet på Aukan ble flyttet til Sandvika. Forsnes ble sløyfet fra dette sambandet i 2007 som helårstilbud. Sommeren 2008 ble det satt opp en egen sommerferge fra Sandvika fergekai på Tustna til Edøy i Smøla og videre til Forsnes.

Eksterne lenker
 Fergene i Midt-Norge

Tidligere fergesamband i Trøndelag
Tidligere fergesamband i Møre og Romsdal
Samferdsel i Hitra
Samferdsel i Smøla
Samferdsel i Kristiansund
Artikler i sjøfart-prosjektet
Reinlender

Reinlender er en av de vanligste pardansene i gammeldans. Det norske navnet tyder på at den kom hit fra Rhinland. Den er i slekt med dansen schottische, og også kjent som tysk polka. I Sverige heter den schottis, noe som tyder på at nabofolket trodde at den kom fra Skottland.

Reinlenderen var antakelig kjent mange steder i Europa, og spredte seg på 1800-tallet fra dansesalonger i Paris til å bli en motedans også i Nord-Europa mot slutten av århundret.

Musikken 
Reinlenderen går i 2/4 eller 4/4 takt, i rolig tempo. Som regel har den to åttetakters repriser.  

«Musevisa» er et typisk eksempel på en reinlendermelodi.

Dansen 
Parene danser etter hverandre i en ring motsols på gulvet. Gutten står med jenta på høyre side. Gutten holder høyre arm løst over øvre del av jentas rygg. Jenta holder gutten løst om nedre del av ryggen, med venstre arm. Gutten fører.

Gutten startet framover med venstre fot, og jenta med høyre fot. I første tur er det tre byttomfotsteg (polkasteg). En danser ved siden av hverandre i danseretningen. Så følger fire hoppsteg, der paret er vendt mot hverandre og de sammen hopper rundt med sola – en runde. Dette gjøres én gang før de igjen danser ved siden av hverandre i danseretningen.

Dansen kan varieres på mange måter:
 Bare hoppsteg både i første og andre tur, i en runddans.
 Paret danser hver for seg første tur, og roterer hver for seg en eller to runder – motsols for gutten og medsols for jenta, før de går sammen og danser tur to som før.
 Paret danser hver for seg første tur, gutten kan kare seg ved å slå på hælen, slå hjul eller hoppe ned huk og så sprette høyt opp og slå seg på begge hælene med hendene.
 Andre tur kan gjøres motsols.
 Første tur kan danses med ryggen mot danseretningen. Gutten danser baklengs med jenta på venstre side. Gutten holder venstre arm løst over jentas rygg. Jenta holder gutten løst om hoftene med høyre arm.

Eksterne lenker 
 Musica Vivas artikkel om Reinlender
 Reinlender. (2011-11-27) I Store norske leksikon. Hentet fra http://snl.no/reinlender. 

Danser
Gammeldansmusikk

nn:Reinlendar
pt:Xote
Frelsesarmeens hovedkvarter

Frelsesarmeens hovedkvarter for Norge, Island og Færøyene territorium ligger ved Kommandør T.I. Øgrims plass 4 i Oslo, og utgjør en viktig del av Frelsesarmeens organisasjon. Hovedkvarteret er delt inn i en rekke avdelinger og kontorer.

Territoriallederens kontor 
Territoriallederen (TC) beordres av Frelsesarmeens General og har normalt rangen 'Kommandør'.

Sjefsekretærens kontor 
Sjefsekretæren (CS) er territoriets nestleder, og er i likhet med territoriallederen beordret av Frelsesarmeens General og har normalt rangen 'Oberst'.

Øvrige avdelinger og seksjoner:

Seksjon for organisasjon og samarbeidsorganer 
Jeløy folkehøyskole
Frelsesarmeens offisersskole
Seksjon for redaksjonsarbeid, gir ut Krigsropet Frelsesarmeens blad
Forvaltningsavdelingen,  styrer Frelsesarmeens eiendommer og økonomi. Under Forvaltningsavdelingen ligger en rekke kontorer. Frelsesarmeens eiendommer AS er et eget aksjeselskap som eier og bestyrer bygningsmassen
Seksjon for kommunikasjon er Frelsesarmeens presseavdeling. 
Seksjon for IT
Seksjon for regnskap
Seksjon for misjon og bistand
Personalavdelingen, en forholdsvis ny avdeling som før lå denne under Feltavdelingen.
Avdeling for Frelsesarmeens kvinner Frelsesarmeen har et stort arbeid blant kvinner, bl.a. Hjemforbundet
Feltavdelingen Feltsjefen er leder for feltavdelingen, han er overordnet til divisjonssjefene for de forskjellige divisjonene. Feltsjefen idag heter Jan Øystein Knedal og er major. Feltavdelingen har fire ansatte og ligger på Frelsesarmeens hovedkvarter leder denne avdelingen. Dette er alt det evangeliske arbeidet Frelsesarmeen driver. Her ligger Frelsesarmeens korps(menigheter). 
Seksjon for diakoni ligger under feltavdelingen. Dette er ett rent diakonalt arbeid. Diakoniseksjonen forvalter deler av pengene som kommer inn i julegrytene i ett eget diakonifond.
Seksjon for Frelsesarmeens barn og unge (FAbU) Her er alt barne og ungdomsarbeid samlet.
Seksjon for musikk. Frelsesarmeen gir hvert år ut en mengde noter og CD-plater.
Seksjon for Over 60-gruppene/Døve- og blindearbeidet, er en sammenslåing av to tidligere seksjoner. 
Seksjon for studiearbeid, Frelsesarmeens studiearbeid.
Sosialavdelingen, er Frelsesarmeens sosialarbeid som også dette er delt opp i seksjoner.
Seksjon for Frelsesarmeens barne- og familievern, 
Seksjon for Frelsesarmeens barnehager
Seksjon for ettersøkelsesarbeid
Seksjon for Frelsesarmeens rusomsorg
Seksjon for velferd og utvikling. Seksjonsleder er major Bjørg Randi Bråthen
Frelsesarmeens eldreomsorg, Ensjøtunet 
Frelsesarmeens fengselsarbeid
Frelsesarmeens sentrallager
Frelsesarmeens slumstasjoner, Bergen
Frelsesarmeens slumstasjoner, Oslo
Frelsesarmeens slumstasjoner, Solhøy i Ålesund
Seksjon for Fretex. Her ligger alt Fretex jobber med.

Referanser 

Frelsesarmeen
Alex Bogomolov jr.

Alex Bogomolov jr. (født 23. april 1983) er en russisk profesjonell tennisspiller, som tidligere representerte USA. Hans høyeste ATP-ranking var nr. 97 i verden per 3. november 2003.

Referanser

Eksterne lenker 
 
 Alex Bogomolov tatt for bruk av Salbutamol [https://www.webcitation.org/5msgQb0mQ?url=http://www.itftennis.com/abouttheitf/news/newsarticle.asp?id=15682%5d

Tennisspillere fra USA
Russiske tennisspillere
Deltakere for Russland under Sommer-OL 2012
Tennisspillere under Sommer-OL 2012
Fødsler i 1983
Tonje Sagstuen

Tonje Sagstuen (født 17. november 1971 i Lørenskog) er en norsk tidligere håndballspiller, journalist og redaktør. Hun er bosatt i Gjøvik. Sagstuen er nå kommunikasjonsdirektør i Norsk Tipping.

Karriere som håndballspiller 
Tonje Sagstuen var aktiv på toppnivå i perioden 1989-98, og spilte 217 landskamper og gjorde 593 landslagsmål. Hun ble i 1999 tildelt Håndballstatuetten for sin innsats i norsk håndball. Hun er 187 cm lang. Hun tok en landslagspause etter VM i 1995, men gjorde comeback 19. august 1997. Hun spilte sin siste landskamp i april 1998, mot Frankrike.

Internasjonalt 
 OL 1992 – Sølv
 VM 1993 – bronse
 EM 1994 – bronse
 VM 1997 – sølv

Karriere som journalist 
Hun startet sin yrkeskarriere som journalist i 1999, da hun begynte som sportsjournalist i Oppland Arbeiderblad. Senere fikk hun også helse- og sykehussektoren som sitt dekningsområde. I november 2006 fikk hun redaktøransvar i samme avis. Hun var ansvarlig redaktør i Oppland Arbeiderblad fra 2012 til 2014.

Referanser

Eksterne lenker 
 
 Tonje Sagstuen Landskampstatistikk på Handball.no

Norske håndballspillere
Norske redaktører
Journalister i norske lokalaviser
Olympiske sølvmedaljevinnere for Norge
Medaljevinnere under Sommer-OL 1992
Deltakere for Norge under Sommer-OL 1992
Håndballspillere under Sommer-OL 1992
Personer fra Gjøvik kommune
Fødsler i 1971
Olympiske medaljevinnere i håndball
Spillere i Håndball-VM 1990 for kvinner
Spillere i Håndball-VM 1993 for kvinner
Spillere i Håndball-VM 1995 for kvinner
Spillere i Håndball-VM 1997 for kvinner
Spillere i Håndball-EM 1994 for kvinner
Efe Prince Ehiorobo

Efe Prince Ehiorobo (født 12. april 1984 i Benin City) er en nigeriansk fotballspiller.  Ehiorobo, som er midtbanespiller, spiller for Lärje-Angered IF i svensk Division 4.

Karriere som klubbspiller 
Fra 2008-sesongen til sommeren 2011 spilte Ehiorobo for Løv-Ham Fotball. Ehiorobo kom til Løv-Ham fra Drøbak/Frogn i januar 2008 og signerte en toårskontrakt med klubben. Før han signerte for Løv-Ham var han på prøvespill i Alta.

Han har tidligere spilt for nigerianske DSC Aledja, samt svenske GAIS og Torslanda. Den opprinnelige kontrakten med Løv-Ham gikk ut etter 2009-sesongen og på grunn av at klubben ville gå vekk fra heltidsspillere ble den ikke fornyet.

Etter 2009-sesongen ble han presentert som ny spiller i svenske Åtvidabergs FF, men på grunn av de medisinske undersøkelsene viste hjertefeil ble overgangen kansellert av klubben. Andre undersøkelser, både før og etter, har imidlertid ikke vist noen feil ved hjertet til Ehiorobo.

I mars 2010 signerte Ehiorobo en ny toårskontrakt med Løv-Ham med betingelser som innebar at han jobber på enkelte samarbeidsprosjekter med blant annet Olympiatoppen. På grunn av at han måtte ha fulltidsjobb for å oppfylle vilkårene i oppholdstillatelsen, gikk han gratis fra Løv-Ham til Bryne i august 2011. Etter 2011-sesongen ble kontrakten med Bryne avsluttet.

Landslagskarriere 
Ehiorobo har spilt en landslagskamp for Nigeria, da Nigeria i 2001 møtte Madagaskar i kvalifiseringen til Afrikamesterskapet i fotball.

Referanser

Eksterne lenker 
 

Nigerianske fotballspillere
Fotballspillere for Løv-Ham Fotball
Fotballspillere for GAIS
Fotballspillere for Drøbak-Frogn IL
Fotballspillere for Bryne FK
Personer fra Edo State
Utenlandske fotballspillere i Norge
Fotballspillere for Åtvidabergs FF
Fotballspillere for Torslanda IK
Fødsler i 1984
Cambridge College

Cambridge College er et privat, ikke-kommersielt universitet i Cambridge, Massachusetts i USA. Det ble grunnlagt i 1971 av John Bremer som et åpent universitet. Det tilbyr fjernundervisning for voksne, og har  regionale sentra i Georgia, California, Virginia, og Puerto Rico. 

Cambridge College har 4 760 studenter (2006), og skolepenger på US$ 8 890. Det gis eksamener opp til doktorgradsnivå. Fagsammensetningen er lærerutdanning, ledelse, selvutvikling og humanistiske fag.

Eksterne lenker
 
 John Bremer

Universiteter i Massachusetts
Utdanningsinstitusjoner etablert i 1971
1971 i USA
Campbell University

Campbell University er et privat, baptistisk universitet i Buies Creek, Nord-Carolina i USA. Det ble grunnlagt i 1887 av predikanten James Archibald Campbell, som ledet lærestedet de første 47 årene med et klart sosial-etisk motiv. Skolen legger fortsatt stor vekt på et tydelig kristent grunnsyn i utdanningen.

Campbell har per 2006  studenter og $ USD i skolepenger. Det gis eksamener opp til doktorgradsnivå (Ph.D).

Det er følgende fagretninger og skoler ved Campbell:
 Økonomifag undervises ved Lundy Fetterman School of Business (1983), mastergrad siden 1978
 Samfunnsfag undervises ved College of Arts and Sciences, mastergrad siden 1982 
 Jus studeres ved Norman Adrian Wiggins School of Law (1976) 
 Teologi stdueres ved Campbell University Divinity School (1995)
 Lærerutdanning gis ved Campbell University School of Education (1985), mastergrad siden 1977
 Apotekerutdanning gis ved Campbell University School of Pharmacy (1985)

Jerry M. Wallace har vært rektor siden 2003.

Eksterne lenker
 
 Campbell Library – Carrie Rich Memorial

Baptistene
Universiteter i Massachusetts
Utdanningsinstitusjoner etablert i 1887
1887 i USA
Mads Reginiussen

Mads Reginiussen (født 2. januar 1988 i Alta) er en norsk fotballspiller som spiller for . 

Mads er bror til Tore og Christian Reginiussen.

Han er kjent for sin defensive rekkevidde og løpskapasitet.

Reginiussen har erfaring fra aldersbestemte landslag og har vært i TILs søkelys i flere år. Han scoret seks mål fra sin midtbaneposisjon for  i 2007-sesongen.

Han var også i landstoppen som skiløper da han bestemte seg for å satse på fotball, og ble blant annet nr. 2 i hovedlandsrennet i langrenn 2004.

Referanser

Eksterne lenker 
 

Norske fotballspillere
Fotballspillere for Alta IF
Fotballspillere for Tromsø IL
Fotballspillere for Ranheim Fotball
Personer fra Tromsø kommune
Fødsler i 1988
Honey

For filmen fra 2004, se Honey (2004 film).
Honey er en amerikansk film fra 2003 produsert av filmselskapet Universal Pictures. Musikken gjort av Rodney Jerkins, skuespillerne er Jessica Alba, Mekhi Phifer, Lil'Romeo, Joy Bryant, Missy Elliott og David Moscow. Et antall populære hiphop- og R&B-sangere opptrer i filmen, blant annet produsenten Rodney Jerkins, Jadakiss og Sheek Louch fra D-Block, Tweet, og Ginuwine. Den kanadiske R&B-muskeren Shawn Desman er også med. Sangeren Aaliyah var egentlig påtenkt i rollen som «Honey» før hennes ubeleilige død i 2001.

Handling 
Honey Daniels ønsker å bli en stor danser, men har vanskeligheter med å nå til topps. Til slutt blir hun oppdaget av den berømte produsenten Michael Ellis, som tilbyr henne en jobb. Honey aksepterer gledelig og begynner med en gang. Hun er øyeblikkelig en suksess og blir forfremmet, men snart begynner hennes sjef å gjøre seksuelle tilnærmelser til henne. Hun avslår og mister jobben. I mellomtiden begynner det samfunnssenteret, hvor Honey arbeider frivillig som danselærer i hiphop, å få vanskeligheter. Honey er nødtvunget til å finne et nytt sted og er selv i økonomiske vanskeligheter uten en jobb. Hun beslutter å sette opp et stort dansenummer for å skaffe penger til et nytt sted. Det blir en suksess og Honey åpner sitt eget dansestudio.

Filmmusikken 
Et musikkalbum med musikk fra filmen ble utgitt den 11. november 2003 på plateselskapet Elektra Records, og det høyeste den kom på hitlisten Billboard 200 var på plass 105.

Skuespillere 
 Jessica Alba som Honey Daniels
 Lil' Romeo som Benny
 Mekhi Phifer som Chaz
 David Moscow som Michael Ellis
 Zachary som Raymond
 Missy Elliott som seg selv

Referanser

Eksterne lenker 
 
 
 Yahoo Movies Honey

Filmer fra 2003
Engelskspråklige filmer
Central Michigan University

Central Michigan University er et delstatseid universitet i Mt Pleasant, staten Michigan i USA. Det ble grunnlagt i 1892.

Studenttallet (2006) er 26 710, og skolepengene var dette året US$ 6 753 for studenter bosatt i Michigan. Det undervises opp til doktorgradsnivå.

CMU har sju skoler og fakulteter:
 The College of Business Administration 
 The College of Communication and Fine Arts 
 The College of Education and Human Services 
 Herbert H. and Grace A. Dow College of Health Professions 
 The College of Humanities and Social and Behavioral Sciences 
 The College of Science and Technology 
 The College of Graduate Studies

CMU har underavdelinger i femten delstater i USA og ti land utenfor USA.

Referanser

Eksterne lenker 
 
 College of Science and Technology
 University Libraries
 School of Music of CMU

Universiteter i Michigan
Utdanningsinstitusjoner etablert i 1892
1892 i Michigan
Isabella County
De Uafhængige

''For andre partier og grupperinger med samme navn, se De Uafhængige (andre betydninger)
De Uafhængige er et dansk politisk parti. 

Partiet ble dannet i 1953 av den tidligere Venstrepolitikeren Knud Kristensen. Han brøt med Venstre fordi han ønsket en fastere borgerlig politikk i forhold til de sosialdemokratiske partiene, og i protest mot den nye grunnloven i 1953. Han hadde sittet på Folketinget for Venstre, og var statsminister 1945–47. 

De fører en liberalistisk, anti-elitisk politikk, og kalte seg tidlig «den lille mands parti». Første gang partiet stilte til valg, i 1953, manglet partiet kun 1 427 stemmer på å komme over sperregrensen, hvilket ville gitt dem fire mandater. Partiet ble i stedet stående uten representasjon.

Eksterne lenker 
 De uafhængiges hjemmeside

Uafhængige
Politiske partier etablert i 1953
1953 i Danmark